title: Απόφαση (ΕΕ) 2015/312 του Συμβουλίου, της 24ης Φεβρουαρίου 2015 , για τον διορισμό ενός μέλους της Ευρωπαϊκής Οικονομικής και Κοινωνικής Επιτροπής από τη Γερμανία

text:
               27.2.2015

               EL

               Επίσημη Εφημερίδα της Ευρωπαϊκής Ένωσης

               L 56/36

         ΑΠΌΦΑΣΗ (ΕΕ) 2015/312 ΤΟΥ ΣΥΜΒΟΥΛΊΟΥ
   της 24ης Φεβρουαρίου 2015
   για τον διορισμό ενός μέλους της Ευρωπαϊκής Οικονομικής και Κοινωνικής Επιτροπής από τη Γερμανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   Έχοντας υπόψη την πρόταση που υπέβαλε η κυβέρνηση της Γερμανίας,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 13 Σεπτεμβρίου 2010 το Συμβούλιο εξέδωσε την απόφαση 2010/570/ΕΕ, Ευρατόμ για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2010 έως 20 Σεπτεμβρίου 2015 (1).

               (2)

               Μετά τη λήξη της θητείας του κ. Horst MUND, έχει κενωθεί μία θέση μέλους στην Ευρωπαϊκή Οικονομική και Κοινωνική Επιτροπή.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο Δρ. Dirk BERGRATH, Leiter des EU-Verbindungsbüros der IG Metall, διορίζεται μέλος της Ευρωπαϊκής Οικονομικής και Κοινωνικής Επιτροπής για το υπόλοιπο της τρέχουσας θητείας, ήτοι έως τις 20 Σεπτεμβρίου 2015.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 24 Φεβρουαρίου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  ΕΕ L 251 της 25.9.2010, σ. 8.


title: 2009/515/ΕΚ: Απόφαση του Συμβουλίου, της 22ας Ιουνίου 2009 , για τη σύναψη της συμφωνίας μεταξύ της Ευρωπαϊκής Κοινότητας και του Κράτους του Ισραήλ σχετικά με ορισμένες πτυχές των αεροπορικών μεταφορών

text:
               3.7.2009

               EL

               Επίσημη Εφημερίδα της Ευρωπαϊκής Ένωσης

               L 173/9

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Ιουνίου 2009
   για τη σύναψη της συμφωνίας μεταξύ της Ευρωπαϊκής Κοινότητας και του Κράτους του Ισραήλ σχετικά με ορισμένες πτυχές των αεροπορικών μεταφορών
   (2009/515/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες για την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (2)

               Η Επιτροπή διαπραγματεύθηκε, εξ ονόματος της Κοινότητας, συμφωνία μεταξύ της Ευρωπαϊκής Κοινότητας και του κράτους του Ισραήλ (1) (εφεξής «συμφωνία») σχετικά με ορισμένες πτυχές των αεροπορικών μεταφορών, με βάση τους μηχανισμούς και τις οδηγίες που περιλάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες για την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (3)

               Η συμφωνία υπογράφηκε εξ ονόματος της Κοινότητας στις 9 Δεκεμβρίου 2008, με την επιφύλαξη της σύναψής της σε μεταγενέστερη ημερομηνία, σύμφωνα με την απόφαση 2009/305/ΕΚ του Συμβουλίου (2).

               (4)

               Κρίνεται σκόπιμο να εγκριθεί η εν λόγω συμφωνία,

         ΑΠΟΦΑΣΙΖΕΙ:
   Άρθρο 1
   Εγκρίνεται, εξ ονόματος της Κοινότητας, η συμφωνία μεταξύ της Ευρωπαϊκής Κοινότητας και του Κράτους του Ισραήλ σχετικά με ορισμένες πτυχές των αεροπορικών μεταφορών.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να προβεί(-ούν) στην κοινοποίηση που προβλέπεται στο άρθρο 8 της συμφωνίας.

      Λουξεμβούργο, 22 Ιουνίου 2009.

            Για το Συμβούλιο

            Ο Πρόεδρος

         J. ŠEBESTA

      (1)  ΕΕ L 90 της 2.4.2009, σ. 10.

      (2)  ΕΕ L 90 της 2.4.2009, σ. 9.


title: Απόφαση του Προεδρείου του Ευρωπαϊκού Κοινοβουλίου, της 7ης Οκτωβρίου 2015, για την τροποποίηση της απόφασης του Προεδρείου του Ευρωπαϊκού Κοινοβουλίου, της 29ης Μαρτίου 2004, για τον καθορισμό των όρων εφαρμογής του κανονισμού (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο

text:
               19.12.2015

               EL

               Επίσημη Εφημερίδα της Ευρωπαϊκής Ένωσης

               C 428/1

         ΑΠΌΦΑΣΗ ΤΟΥ ΠΡΟΕΔΡΕΊΟΥ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 7ης Οκτωβρίου 2015
   για την τροποποίηση της απόφασης του Προεδρείου του Ευρωπαϊκού Κοινοβουλίου, της 29ης Μαρτίου 2004, για τον καθορισμό των όρων εφαρμογής του κανονισμού (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο
   (2015/C 428/01)
   ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 224,
   Έχοντας υπόψη τον κανονισμό (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003 (1), ιδίως το άρθρο 9 παράγραφος 1,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012 (2) («δημοσιονομικός κανονισμός») και τον κατ’ εξουσιοδότηση κανονισμό (ΕΕ) αριθ. 1268/2012 της Επιτροπής, της 29ης Οκτωβρίου 2012 (3) («κανόνες εφαρμογής του δημοσιονομικού κανονισμού»),
   Έχοντας υπόψη το άρθρο 25 παράγραφος 11 του κανονισμού του Κοινοβουλίου,
   Λαμβάνοντας υπόψη ότι:

               (1)

               Το άρθρο 209 παράγραφος 1 των κανόνων εφαρμογής του δημοσιονομικού κανονισμού καλύπτεται από το άρθρο ΙΙ.7 του παραρτήματος 2Α και από το άρθρο ΙΙ.7 του παραρτήματος 2Β της απόφασης του Προεδρείου του Ευρωπαϊκού Κοινοβουλίου με ημερομηνία 29 Μαρτίου 2004 (4) («η απόφαση»).

               (2)

               Τα τελευταία χρόνια, το Ευρωπαϊκό Κοινοβούλιο, δυνάμει του άρθρου 104 του δημοσιονομικού κανονισμού και του άρθρου 137 των κανόνων εφαρμογής του δημοσιονομικού κανονισμού, απαιτούσε από τα πολιτικά κόμματα και τα ιδρύματα να συγκεντρώνουν τουλάχιστον τρεις προσφορές για κάθε σύμβαση αξίας άνω των 15 000 EUR.

               (3)

               Σύμφωνα με το άρθρο 209 παράγραφος 2 των κανόνων εφαρμογής του δημοσιονομικού κανονισμού, στις περιπτώσεις που η εκτέλεση της δράσης ή του προγράμματος εργασίας απαιτεί την ανάθεση δημόσιων συμβάσεων αξίας άνω των 60 000 EUR παρέχεται το δικαίωμα στον αρμόδιο διατάκτη να επιβάλει ειδικούς κανόνες επιπλέον εκείνων που αναφέρονται στο άρθρο 209 παράγραφος 1 των κανόνων εφαρμογής του δημοσιονομικού κανονισμού. Οι εν λόγω ειδικοί κανόνες βασίζονται στους κανόνες που περιλαμβάνονται στον δημοσιονομικό κανονισμό και προσδιορίζονται με τη δέουσα συνεκτίμηση του ύψους της εκάστοτε σύμβασης, του σχετικού ύψους της συνεισφοράς της Ένωσης σε σχέση με τις συνολικές δαπάνες της ενέργειας και του αντίστοιχου κινδύνου. Επιπλέον, οι ειδικοί αυτοί κανόνες πρέπει να ενσωματώνονται στην απόφαση ή τη συμφωνία επιδότησης.

               (4)

               Συνεπώς, το άρθρο 209 παράγραφος 2 των κανόνων εφαρμογής του δημοσιονομικού κανονισμού συνιστά την κατάλληλη νομική βάση για την ανάθεση συμβάσεων στο πλαίσιο χρηματοδότησης αξίας άνω των 60 000 EUR και ως εκ τούτου αρμόζει να χρησιμοποιηθεί ως νομική βάση για επιδοτήσεις, μεταξύ άλλων, πολιτικών κομμάτων και ιδρυμάτων σε ευρωπαϊκό επίπεδο που υπερβαίνουν αυτό το ποσό.

               (5)

               Στα συμπεράσματα του ελέγχου που διεξήγαγε το Ελεγκτικό Συνέδριο για το οικονομικό έτος 2014 (5) περιλαμβάνεται παρατήρηση σχετικά με τη μη συμμόρφωση προς την απαίτηση για τουλάχιστον τρεις προσφορές σε συμβάσεις αξίας άνω των 15 000 EUR. Όταν δόθηκε στα κόμματα και τα ιδρύματα η δυνατότητα να διατυπώσουν σχετικές παρατηρήσεις, αυτά τόνισαν ότι δεν ήταν σαφές εάν η απαίτηση αυτή ίσχυε μόνο για τα νέα συμβόλαια και εάν αυτή αφορούσε το τιμολόγιο ή την προμήθεια. Επιπλέον, ισχυρίστηκαν ότι η ετήσια πρόσκληση προς υποβολή προσφορών για ορισμένες συμβάσεις παροχής υπηρεσιών, όπως καθαριότητας ή συντήρησης, θα συνεπαγόταν περιττά διοικητικά βάρη.

               (6)

               Ενόψει του άρθρου 209 των κανόνων εφαρμογής του δημοσιονομικού κανονισμού, των εν λόγω συμπερασμάτων ελέγχου και παρατηρήσεων, πρέπει να διασαφηνιστεί ο γενικός κανόνας περί συμβάσεων, λαμβανομένου υπόψη, πρώτον, του γεγονότος ότι τα ευρωπαϊκά πολιτικά κόμματα και ιδρύματα έχουν περιορισμένες δυνατότητες στον τομέα των ανθρωπίνων πόρων και της διοίκησης και, δεύτερον, ότι έχουν συγκεκριμένους πολιτικούς και ιδεολογικούς προσανατολισμούς που επηρεάζουν την επιλογή προμηθευτή. Ο ιδιαίτερος αυτός χαρακτήρας αναγνωρίζεται ήδη στο παράρτημα 2Α άρθρο ΙΙ.2.1 της απόφασης, που ορίζει ότι «Η πολιτική συνάφεια δεν αποτελεί καταρχήν λόγο για σύγκρουση συμφερόντων στην περίπτωση συμφωνιών που συνάπτονται μεταξύ του πολιτικού κόμματος και οργανώσεων που έχουν τις ίδιες πολιτικές αξίες».

               (7)

               Ειδικότερα, θα πρέπει να υπάρχουν τρεις τουλάχιστον προσφορές για κάθε εκτέλεση σύμβασης αξίας άνω των 60 000 EUR ανά έτος για κάθε προμηθευτή και για κάθε υπηρεσία ή προϊόν. Η διάρκεια ισχύος των συμβάσεων δεν μπορεί να υπερβαίνει τα πέντε έτη. Η αξιολόγηση των προσφορών πρέπει να τεκμηριώνεται και η τελική επιλογή του προμηθευτή να αιτιολογείται δεόντως. Σε ορισμένες ειδικές καταστάσεις της αγοράς, η σύμβαση μπορεί να ανατίθεται με βάση μία μόνο προσφορά, σε δεόντως αιτιολογημένες περιπτώσεις. Στις περιπτώσεις αυτές, το βάρος της απόδειξης φέρει το πολιτικό κόμμα ή το ίδρυμα που είναι δικαιούχος της επιδότησης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση τροποποιείται ως ακολούθως:

               1)

               Στο παράρτημα 2Α, το άρθρο ΙΙ.7 αντικαθίσταται από τα εξής:
               «Άρθρο ΙΙ.7 - ΑΝΑΘΕΣΗ ΣΥΜΒΑΣΕΩΝ
               Εάν ο δικαιούχος συνάψει συμβάσεις με σκοπό την υλοποίηση του προγράμματος εργασίας, τα δε αγαθά ή οι υπηρεσίες που αποτελούν αντικείμενο της σύμβασης αφορούν επιλέξιμες δαπάνες του προϋπολογισμού λειτουργίας, οφείλει να οργανώσει μειοδοτικό διαγωνισμό και να αναθέσει τη σύμβαση στον προσφέροντα που υποβάλλει την πιο συμφέρουσα οικονομικά προσφορά, η οποία θεωρείται ότι παρουσιάζει την καλύτερη σχέση ποιότητας/τιμής. Ο δικαιούχος τηρεί τις αρχές της διαφάνειας και της ίσης μεταχείρισης των προσφερόντων και αποφεύγει οποιαδήποτε σύγκρουση συμφερόντων. Για συμβάσεις αξίας άνω των 60 000 EUR ανά προμηθευτή, ανά έτος, και ανά αγαθό ή υπηρεσία, ο δικαιούχος συγκεντρώνει τουλάχιστον τρεις προσφορές που ανταποκρίνονται σε γραπτή πρόσκληση υποβολής προσφορών στην οποία προσδιορίζονται λεπτομερώς οι απαιτήσεις της σύμβασης. Ο δικαιούχος καταγράφει την αξιολόγηση των προσφορών και αιτιολογεί εγγράφως την επιλογή του τελικού προμηθευτή. Εάν οι προσφορές που ανταποκρίνονται στην έγγραφη πρόσκληση υποβολής προσφορών είναι λιγότερες από τρεις, ο δικαιούχος θα πρέπει να αποδείξει ότι ήταν αδύνατον να υποβληθούν περισσότερες προσφορές για τη σχετική αγορά.
               Η διάρκεια των σχετικών συμβάσεων δεν πρέπει να υπερβαίνει τα πέντε έτη.
               Ο δικαιούχος παραμένει μόνος υπεύθυνος για την υλοποίηση του προγράμματος εργασίας του και για την τήρηση των διατάξεων της απόφασης. Υποχρεούται να λάβει κάθε αναγκαίο μέτρο ώστε ο ανάδοχος να συμφωνήσει να παραιτηθεί από κάθε δικαίωμα έναντι του Ευρωπαϊκού Κοινοβουλίου στο πλαίσιο της απόφασης.»

               2)

               Στο παράρτημα 2Β, το άρθρο ΙΙ.7 αντικαθίσταται ως εξής:
               «Άρθρο ΙΙ.7 - ΑΝΑΘΕΣΗ ΣΥΜΒΑΣΕΩΝ
               Εάν ο δικαιούχος συνάψει συμβάσεις με σκοπό την υλοποίηση του προγράμματος εργασίας, τα δε αγαθά ή οι υπηρεσίες που αποτελούν αντικείμενο της σύμβασης αφορούν επιλέξιμες δαπάνες του προϋπολογισμού λειτουργίας, οφείλει να οργανώσει μειοδοτικό διαγωνισμό και να αναθέσει τη σύμβαση στον προσφέροντα που υποβάλλει την πιο συμφέρουσα οικονομικά προσφορά, η οποία θεωρείται ότι παρουσιάζει την καλύτερη σχέση ποιότητας/τιμής. Ο δικαιούχος τηρεί τις αρχές της διαφάνειας και της ίσης μεταχείρισης των προσφερόντων και αποφεύγει οποιαδήποτε σύγκρουση συμφερόντων. Για συμβάσεις αξίας άνω των 60 000 EUR ανά προμηθευτή, ανά έτος, και ανά αγαθό ή υπηρεσία, ο δικαιούχος συγκεντρώνει τουλάχιστον τρεις προσφορές που ανταποκρίνονται σε γραπτή πρόσκληση υποβολής προσφορών στην οποία προσδιορίζονται λεπτομερώς οι απαιτήσεις της σύμβασης. Ο δικαιούχος καταγράφει την αξιολόγηση των προσφορών και αιτιολογεί εγγράφως την επιλογή του τελικού προμηθευτή. Εάν οι προσφορές που ανταποκρίνονται στην έγγραφη πρόσκληση υποβολής προσφορών είναι λιγότερες από τρεις, ο δικαιούχος θα πρέπει να αποδείξει ότι ήταν αδύνατον να υποβληθούν περισσότερες προσφορές για τη σχετική αγορά.
               Η διάρκεια των σχετικών συμβάσεων δεν πρέπει να υπερβαίνει τα πέντε έτη.
               Ο δικαιούχος παραμένει μόνος υπεύθυνος για την υλοποίηση του προγράμματος εργασίας του και για την τήρηση των διατάξεων της απόφασης. Υποχρεούται να λάβει κάθε αναγκαίο μέτρο ώστε οι ανάδοχοι των συμβάσεων αυτών να παραιτηθούν κάθε δικαιώματος έναντι του Ευρωπαϊκού Κοινοβουλίου στο πλαίσιο της απόφασης.»

         Άρθρο 2
   Η παρούσα απόφαση αρχίζει να ισχύει την επομένη της ημέρας δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2016.

      (1)  Κανονισμός (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο (ΕΕ L 297 της 15.11.2003, σ. 1).

      (2)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).

      (3)  Κατ’ εξουσιοδότηση κανονισμός (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 362 της 31.12.2012, σ. 1).

      (4)  Απόφαση του Προεδρείου του Ευρωπαϊκού Κοινοβουλίου, της 29ης Μαρτίου 2004, για τη θέσπιση κανόνων εφαρμογής του κανονισμού (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο, όπως τροποποιήθηκε με αποφάσεις του Προεδρείου της 1ης Φεβρουαρίου 2006, 18ης Φεβρουαρίου 2008, 2ας Φεβρουαρίου 2011 και 13ης Ιανουαρίου 2014 (ΕΕ C 63 της 4.3.2014, σ. 1).

      (5)  Ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2014, συνοδευόμενη από τις απαντήσεις των οργάνων (ΕΕ C 373 της 10.11.2015, σ. 1).


title: Απόφαση του Συμβουλίου, της 4ης Νοεμβρίου 2008 , για το διορισμό του μέλους που εκπροσωπεί το Συμβούλιο στην ευρωπαϊκή στατιστική συμβουλευτική επιτροπή

text:
               14.11.2008

               EL

               Επίσημη Εφημερίδα της Ευρωπαϊκής Ένωσης

               C 292/6

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 4ης Νοεμβρίου 2008
   για το διορισμό του μέλους που εκπροσωπεί το Συμβούλιο στην ευρωπαϊκή στατιστική συμβουλευτική επιτροπή
   (2008/C 292/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την απόφαση αριθ. 234/2008/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση της ευρωπαϊκής στατιστικής συμβουλευτικής επιτροπής (ΕSAC), και την κατάργηση της απόφασης 91/116/ΕΟΚ του Συμβουλίου, η οποία τέθηκε σε ισχύ στις 15 Ιουνίου 2008,
   τη σύσταση της οικονομικής και δημοσιονομικής επιτροπής (ΟΔΕ) της 26ης Ιουνίου 2008.
   Το Συμβούλιο αποφάσισε το διορισμό της κυρίας Maria Lucília SALEMA E CARVALHO ως του μέλους που εκπροσωπεί το Συμβούλιο στην ευρωπαϊκή στατιστική συμβουλευτική επιτροπή.
   Η παρούσα απόφαση αρχίζει να ισχύει στις 14 Νοεμβρίου 2008.
   Βρυξέλλες, 4 Νοεμβρίου 2008.


title: 2008/308/ΕΚ: Απόφαση του Συμβουλίου, της 7ης Απριλίου 2008 , για το διορισμό στην Επιτροπή των Περιφερειών δύο τακτικών και δύο αναπληρωματικών μελών από την Αυστρία

text:
               17.4.2008

               EL

               Επίσημη Εφημερίδα της Ευρωπαϊκής Ένωσης

               L 107/28

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 7ης Απριλίου 2008
   για το διορισμό στην Επιτροπή των Περιφερειών δύο τακτικών και δύο αναπληρωματικών μελών από την Αυστρία
   (2008/308/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της αυστριακής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Μια θέση τακτικού μέλους έμεινε κενή λόγω παραιτήσεως του κ. LINHART. Μια θέση τακτικού μέλους έμεινε κενή λόγω θανάτου του κ. ZIMPER. Δύο θέσεις αναπληρωματικού μέλους έμειναν κενές λόγω παραιτήσεως του κ. MÖDLHAMMER και του κ. VÖGERLE,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών, για το εναπομένον διάστημα της τρέχουσας εντολής, ήτοι έως τις 25 Ιανουαρίου 2010:

               α)

               ως τακτικά μέλη:

                           —

                           η κ. Marianne FÜGL, Vizebürgermeisterin, Marktgemeinde Traisen,

                           —

                           ο κ. Erwin MOHR, Bürgermeister, Marktgemeinde Wolfurt,

                     και

               β)

               ως αναπληρωματικά μέλη:

                           —

                           ο κ. Johannes PEINSTEINER, Bürgermeister, Marktgemeinde St. Wolfgang,

                           —

                           ο κ. Markus LINHART, Bürgermeister der Stadt Bregenz.

         Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.

      Λουξεμβούργο, 7 Απριλίου 2008.

            Για το Συμβούλιο

            Ο Πρόεδρος

         R. ŽERJAV

      (1)  ΕΕ L 56 της 25.2.2006, σ. 75.


title: Απόφαση (Ευρατόμ) 2017/251 της Επιτροπής, της 2ας Ιουνίου 2016, για τη σύναψη, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας για τη συνέχιση του Διεθνούς Κέντρου Επιστήμης και Τεχνολογίας μεταξύ της Ευρωπαϊκής Ένωσης και της Ευρατόμ, οι οποίες ενεργούν ως ένα μέρος, και της Γεωργίας, της Ιαπωνίας, του Βασιλείου της Νορβηγίας, της Δημοκρατίας της Κιργιζίας, της Δημοκρατίας της Αρμενίας, της Δημοκρατίας του Καζαχστάν, της Δημοκρατίας της Κορέας, της Δημοκρατίας του Τατζικιστάν και των Ηνωμένων Πολιτειών της Αμερικής

text:
               14.2.2017

               EL

               Επίσημη Εφημερίδα της Ευρωπαϊκής Ένωσης

               L 37/17

         ΑΠΌΦΑΣΗ (Ευρατόμ) 2017/251 ΤΗΣ ΕΠΙΤΡΟΠΉΣ
   της 2ας Ιουνίου 2016
   για τη σύναψη, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας για τη συνέχιση του Διεθνούς Κέντρου Επιστήμης και Τεχνολογίας μεταξύ της Ευρωπαϊκής Ένωσης και της Ευρατόμ, οι οποίες ενεργούν ως ένα μέρος, και της Γεωργίας, της Ιαπωνίας, του Βασιλείου της Νορβηγίας, της Δημοκρατίας της Κιργιζίας, της Δημοκρατίας της Αρμενίας, της Δημοκρατίας του Καζαχστάν, της Δημοκρατίας της Κορέας, της Δημοκρατίας του Τατζικιστάν και των Ηνωμένων Πολιτειών της Αμερικής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   Έχοντας υπόψη την έγκριση του Συμβουλίου σύμφωνα με το άρθρο 101 της Συνθήκης για την ίδρυση της Ευρωπαϊκής Κοινότητας Ατομικής Ενέργειας (1),
   Εκτιμώντας τα ακόλουθα:

               (1)

               Στις 21 Οκτωβρίου 2013, το Συμβούλιο εξουσιοδότησε την Επιτροπή να αρχίσει διαπραγματεύσεις για τη θέσπιση συμφωνίας για τη συνέχιση του Διεθνούς Κέντρου Επιστήμης και Τεχνολογίας μεταξύ της Ευρωπαϊκής Ένωσης και της Ευρατόμ, οι οποίες ενεργούν ως ένα μέρος, και της Γεωργίας, της Ιαπωνίας, του Βασιλείου της Νορβηγίας, της Δημοκρατίας της Κιργιζίας, της Δημοκρατίας της Αρμενίας, της Δημοκρατίας του Καζαχστάν, της Δημοκρατίας της Κορέας, της Δημοκρατίας του Τατζικιστάν και των Ηνωμένων Πολιτειών της Αμερικής.

               (2)

               Οι εν λόγω διαπραγματεύσεις ολοκληρώθηκαν με επιτυχία στις 10 Σεπτεμβρίου 2015.

               (3)

               Η συμφωνία υπεγράφη από όλα τα μέρη στις 9 Δεκεμβρίου 2015 στην Αστάνα, Καζαχστάν.

               (4)

               Η συμφωνία καλύπτει επίσης θέματα που εμπίπτουν στην αρμοδιότητα της Ευρωπαϊκής Κοινότητας Ατομικής Ενέργειας.

               (5)

               Η σύναψη της συμφωνίας υπόκειται σε χωριστή διαδικασία όσον αφορά τα θέματα που εμπίπτουν στην αρμοδιότητα της Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης.

               (6)

               Η συμφωνία για τη συνέχιση του Διεθνούς Κέντρου Επιστήμης και Τεχνολογίας μεταξύ της Ευρωπαϊκής Ένωσης και της Ευρατόμ, οι οποίες ενεργούν ως ένα μέρος, της Γεωργίας, της Ιαπωνίας, του Βασιλείου της Νορβηγίας, της Δημοκρατίας της Κιργιζίας, της Δημοκρατίας της Αρμενίας, της Δημοκρατίας του Καζαχστάν, της Δημοκρατίας της Κορέας, της Δημοκρατίας του Τατζικιστάν και των Ηνωμένων Πολιτειών της Αμερικής θα πρέπει να εγκριθεί εξ ονόματος της Ευρωπαϊκής Κοινότητας Ατομικής Ενέργειας,

         ΑΠΟΦΑΣΙΖΕΙ:
   Άρθρο 1
   Η σύναψη της συμφωνίας για τη συνέχιση του Διεθνούς Κέντρου Επιστήμης και Τεχνολογίας μεταξύ της Ευρωπαϊκής Ένωσης και της Ευρατόμ, οι οποίες ενεργούν ως ένα μέρος, της Γεωργίας, της Ιαπωνίας, του Βασιλείου της Νορβηγίας, της Δημοκρατίας της Κιργιζίας, της Δημοκρατίας της Αρμενίας, της Δημοκρατίας του Καζαχστάν, της Δημοκρατίας της Κορέας, της Δημοκρατίας του Τατζικιστάν και των Ηνωμένων Πολιτειών της Αμερικής («η συμφωνία») εγκρίνεται εξ ονόματος της Ευρωπαϊκής Κοινότητας Ατομικής Ενέργειας.
   Το κείμενο της συμφωνίας επισυνάπτεται στην απόφαση του Συμβουλίου για τη σύναψη της συμφωνίας συνέχισης (2).
   Άρθρο 2
   Ο Επίτροπος που είναι αρμόδιος για τη διεθνή συνεργασία και ανάπτυξη εξουσιοδοτείται να προβεί σε όλες τις απαραίτητες ενέργειες εξ ονόματος της Ευρωπαϊκής Κοινότητας Ατομικής Ενέργειας, προκειμένου να εκφραστεί η συναίνεση της Ευρωπαϊκής Κοινότητας Ατομικής Ενέργειας να δεσμευτεί από τη συμφωνία, και ιδίως να καταθέσει την κοινοποίηση που προβλέπεται στο άρθρο 18 της συμφωνίας.

      Βρυξέλλες, 2 Ιουνίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  Απόφαση (Ευρατόμ) 2015/1990 του Συμβουλίου, της 26ης Οκτωβρίου 2015, για την έγκριση της σύναψης από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας για τη συνέχιση του Διεθνούς Κέντρου Επιστήμης και Τεχνολογίας (ΕΕ L 290 της 6.11.2015, σ. 8).

      (2)  Απόφαση (ΕΕ) 2017/248 του Συμβουλίου, της 6ης Φεβρουαρίου 2017, για την έγκριση της σύναψης, εξ ονόματος της Ευρωπαϊκής Ένωσης, της συμφωνίας για τη συνέχιση του Διεθνούς Κέντρου Επιστήμης και Τεχνολογίας (βλ. σελίδα της 1 παρούσας Επίσημης Εφημερίδας).


title: 2009/408/ΕΚ: Απόφαση του Ευρωπαϊκού Κοινοβουλίου και του Συμβουλίου, της 6ης Μαΐου 2009 , σχετικά με την κινητοποίηση του Ταμείου Αλληλεγγύης σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση

text:
               29.5.2009

               EL

               Επίσημη Εφημερίδα της Ευρωπαϊκής Ένωσης

               L 132/10

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 6ης Μαΐου 2009
   σχετικά με την κινητοποίηση του Ταμείου Αλληλεγγύης σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση
   (2009/408/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη δημοσιονομική πειθαρχία και τη χρηστή δημοσιονομική διαχείριση (1), και ιδιαίτερα το σημείο 28,
   τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση (2), και συγκεκριμένα το άρθρο 12 παράγραφος 3,
   την πρόταση της Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (το «Ταμείο») συστάθηκε για να παράσχει συμπληρωματική στήριξη στους απολυόμενους εργαζομένους που πλήττονται από τις συνέπειες των μεγάλων διαρθρωτικών αλλαγών στις παγκόσμιες εμπορικές πρακτικές, ώστε να βοηθήσει την επανένταξή τους στην αγορά εργασίας.

               (2)

               Η διοργανική συμφωνία της 17ης Μαΐου 2006 επιτρέπει την ενεργοποίηση του Ταμείου εντός του ετήσιου ανώτατου ορίου των 500 εκατ. ευρώ.

               (3)

               Η Ισπανία υπέβαλε αίτηση για κινητοποίηση του Ταμείου, με αφορμή τις απολύσεις στον τομέα της αυτοκινητοβιομηχανίας, στις 29 Δεκεμβρίου 2008. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, σύμφωνα με το άρθρο 10 του κανονισμού (ΕΚ) αριθ. 1927/2006. Η Επιτροπή προτείνει συνεπώς τη διάθεση ποσού ύψους 2 694 300 ευρώ.

               (4)

               Επιπλέον, η Επιτροπή προτείνει διάθεση ποσού ύψους 690 000 ευρώ από το Ταμείο για παροχή τεχνικής υποστήριξης, σύμφωνα με το άρθρο 8 του κανονισμού (ΕΚ) αριθ. 1927/2006.

               (5)

               Το Ταμείο πρέπει, ως εκ τούτου, να κινητοποιηθεί, προκειμένου να παρασχεθεί χρηματοδοτική συνεισφορά για την αίτηση που υπέβαλε η Ισπανία, καθώς και προκειμένου να αντιμετωπισθεί η ανάγκη τεχνικής υποστήριξης,

         ΑΠΟΦΑΣΙΖΟΥΝ:
   Άρθρο 1
   Το Ταμείο Αλληλεγγύης της Ευρωπαϊκής Ένωσης κινητοποιείται στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2009, με σκοπό να παράσχει το ποσό των 3 384 300 ευρώ σε πιστώσεις ανάληψης υποχρεώσεων και πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 6 Μαΐου 2009.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         J. KOHOUT

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


Avis juridique important

|

32001D1228(01)

Απόφαση του Συμβουλίου της 17ης Δεκεμβρίου 2001 για τον διορισμό του Προέδρου και δύο μελών τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα)

Επίσημη Εφημερίδα αριθ. C 371 της 28/12/2001 σ. 0002 - 0002

Απόφαση του Συμβουλίουτης 17ης Δεκεμβρίου 2001για τον διορισμό του Προέδρου και δύο μελών τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα)(2001/C 371/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα(1), και ιδίως τα άρθρα 120 και 131,τις υποψηφιότητες που υπέβαλε το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα) στις 7 Νοεμβρίου 2001,ΑΠΟΦΑΣΙΖΕΙ:Άρθρο 11. Η κα. Kerstin Margareta SUNDSTRÖM, που γεννήθηκε στο Längbro (Σουηδία), στις 4 Φεβρουαρίου 1941, διορίζεται Πρόεδρος τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα) για το διάστημα από 1ης Μαρτίου 2002 μέχρι τις 28 Φεβρουαρίου 2006.2. Ο κ. Peter Christian DYRBERG, που γεννήθηκε στην Κοπεγχάγη (Δανία), στις 16 Οκτωβρίου 1962, και ο κ. Fernando LÓPEZ DE REGO FERNÁNDEZ, που γεννήθηκε στο Badajoz (Ισπανία), στις 24 Αυγούστου 1951, διορίζονται μέλη τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα) για διάστημα πέντε ετών.Άρθρο 2Η ημερομηνία κατά την οποία αρχίζει να υπολογίζεται η αναφερόμενη στο άρθρο 1 παράγραφος 2 πενταετής περίοδος, ορίζεται από το διοικητικό συμβούλιο του Γραφείου Εναρμόνισης στο Πλαίσιο της εσωτερικής αγοράς (σήματα, σχέδια, υποδείγματα).Βρυξέλλες, 17 Δεκεμβρίου 2001.Για το ΣυμβούλιοΟ ΠρόεδροςΑ. Neyts-Uyttebroeck(1) ΕΕ L 11 της 14.1.1994, σ. 1.


title: 2007/542/ΕΚ: Απόφαση του Συμβουλίου, της 16ης Ιουλίου 2007 , για το διορισμό στην Επιτροπή των Περιφερειών τεσσάρων τακτικών μελών και τεσσάρων αναπληρωματικών μελών από την Κύπρο

text:
               1.8.2007

               EL

               Επίσημη Εφημερίδα της Ευρωπαϊκής Ένωσης

               L 200/46

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 16ης Ιουλίου 2007
   για το διορισμό στην Επιτροπή των Περιφερειών τεσσάρων τακτικών μελών και τεσσάρων αναπληρωματικών μελών από την Κύπρο
   (2007/542/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της κυπριακής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1),

               (2)

               Τέσσερις θέσεις τακτικών μελών της Επιτροπής των Περιφερειών είναι κενές λόγω λήξης της θητείας του κ. ΖΑΜΠΕΛΑ, του κ. ΣΑΡΙΚΑ, του κ. ΙΑΚΩΒΟΥ και του κ. ΕΛΕΝΟΔΩΡΟΥ. Τέσσερις θέσεις αναπληρωματικών μελών της Επιτροπής των Περιφερειών είναι κενές λόγω λήξης της θητείας της κας ΠΕΡΙΚΛΕΟΥΣ, του κ. ΒΙΟΛΑΡΗ, του κ. ΜΙΧΑΗΛ και του κ. ΚΑΛΛΗ,

         ΑΠΟΦΑΣΙΖΕΙ:
   Άρθρο 1
   Με την παρούσα απόφαση διορίζονται στην Επιτροπή των Περιφερειών για το εναπομένον διάστημα της εντολής, ήτοι έως τις 25 Ιανουαρίου 2010:

               α)

               ως τακτικά μέλη οι εξής:

                           —

                           κ. Σάββας ΗΛΙΟΦΩΤΟΥ, δήμαρχος Στροβόλου σε αντικατάσταση του κ. Μιχαήλ ΖΑΜΠΕΛΑ,

                           —

                           κα Ελένη ΛΟΥΚΑΪΔΟΥ, δημοτική σύμβουλος Λευκωσίας, σε αντικατάσταση του κ. Φειδία ΣΑΡΙΚΑ,

                           —

                           κ. Σάββας ΣΑΒΒΑ, πρόεδρος του κοινοτικού Συμβουλίου Άλασσας, σε αντικατάσταση του κ. Γεωργίου ΙΑΚΩΒΟΥ,

                           —

                           κ. Μιχάλης ΕΥΘΥΜΙΟΥ, πρόεδρος του κοινοτικού Συμβουλίου Κοίλης, σε αντικατάσταση του κ. Σπύρου ΕΛΕΝΟΔΩΡΟΥ·

               β)

               ως αναπληρωματικά μέλη οι εξής:

                           —

                           κ. Ανδρέας ΜΩΥΣΕΩΣ, δήμαρχος Λάρνακας, σε αντικατάσταση της κας Βαρβάρας ΠΕΡΙΚΛΕΟΥΣ,

                           —

                           κ. Κώστας ΧΑΤΖΗΚΑΚΟΥ, δημοτικός σύμβουλος Αμμοχώστου σε αντικατάσταση του κ. Χρηστάκη ΒΙΟΛΑΡΗ,

                           —

                           κ. Ιωάννης ΛΑΖΑΡΙΔΗΣ, πρόεδρος του κοινοτικού Συμβουλίου Ψημολόφου, σε αντικατάσταση του κ. Δημήτρη ΜΙΧΑΗΛ,

                           —

                           κ. Άρης ΚΩΝΣΤΑΝΤΙΝΟΥ, πρόεδρος του κοινοτικού Συμβουλίου Αστρομερίτη σε αντικατάσταση του κ. Νίκου ΚΑΛΛΗ.

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 16 Ιουλίου 2007.

            Για το Συμβούλιο

            Ο Πρόεδρος

         J. SILVA

      (1)  ΕΕ L 56 της 25.2.2006, σ. 75.


title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή για την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/198

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή για την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2007
   (2009/681/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2007, μαζί με τις απαντήσεις του Οργανισμού (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (4), και κυρίως το άρθρο 21 παράγραφος 1,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (Α6-0176/2009),

               1.

               χορηγεί απαλλαγή στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης όσον αφορά την εκτέλεση του προϋπολογισμού του Οργανισμού για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 1.

      (2)  ΕΕ C 311 της 5.12.2008, σ. 7.

      (3)  ΕΕ L 248 της 16.9.2002, σ. 1.

      (4)  ΕΕ L 53 της 22.2.2007, σ. 1.

      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2007, μαζί με τις απαντήσεις του Οργανισμού (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (4), και κυρίως το άρθρο 21 παράγραφος 1,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (Α6-0176/2009),

               Α.

               λαμβάνοντας υπόψη ότι το Ελεγκτικό Συνέδριο δηλώνει ότι έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και για το ότι οι υποκείμενες πράξεις είναι, στο σύνολό τους, νόμιμες και κανονικές,

               Β.

               λαμβάνοντας υπόψη ότι στις 22 Απριλίου 2008 το Κοινοβούλιο χορήγησε απαλλαγή στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης όσον αφορά την εκτέλεση του προϋπολογισμού του Οργανισμού για το οικονομικό έτος 2006 (6),

               1.

               επισημαίνει ότι με τον κανονισμό (ΕΚ) αριθ. 168/2007 θεσπίστηκε ο Οργανισμός Θεμελιωδών Δικαιωμάτων της Ευρωπαϊκής Ένωσης, που διαδέχτηκε το Ευρωπαϊκό Παρατηρητήριο των Φαινομένων Ρατσισμού και Ξενοφοβίας (EUMC) με παράταση της εντολής του από 1ης Μαρτίου 2007·

               2.

               υπενθυμίζει ότι ο Οργανισμός θα πρέπει να επιδιώκει συνέργειες και να αποφεύγει τις επικαλύψεις με άλλα θεσμικά όργανα που δραστηριοποιούνται στον τομέα των ανθρώπινων δικαιωμάτων, και ιδίως με το Συμβούλιο της Ευρώπης, όπως ζήτησε το Κοινοβούλιο με το ψήφισμά του της 14ης Ιανουαρίου 2009 (7) ·

               3.

               εκφράζει τη λύπη του για το γεγονός ότι η προθεσμία που προβλέπει το άρθρο 21 παράγραφος 10 του κανονισμού (ΕΚ) αριθ. 168/2007 για την απόφαση του Κοινοβουλίου περί απαλλαγής ορίστηκε στις 30 Απριλίου του έτους Ν + 2 και δεν εναρμονίστηκε με τη νέα προθεσμία της 15ης Μαΐου του έτους Ν + 2, όπως προβλέπει ο τροποποιημένος κανονισμός (ΕΚ, Ευρατόμ) αριθ. 2343/2002 (8) ·

               4.

               επισημαίνει από την έκθεση του Οργανισμού σχετικά με τη δημοσιονομική και οικονομική διαχείριση για το 2007, ότι ο Οργανισμός άρχισε να εφαρμόζει το σύστημα ABAC (λογιστική σε δεδουλευμένη βάση) τον Αύγουστο του 2007·

               5.

               εκφράζει την ικανοποίησή του για τις παρατηρήσεις του Ελεγκτικού Συνεδρίου, ότι παρά τη μετάβαση από το EUMC στον Οργανισμό και τη σημαντική αύξηση του προϋπολογισμού (14 200 000 EUR, έναντι 9 300 000 που είχαν διατεθεί στο EUMC το προηγούμενο έτος), το 2007 δεσμεύτηκε το σύνολο σχεδόν των πιστώσεων (13 900 000 EUR)·

               6.

               σημειώνει ότι η OLAF έχει κινήσει έρευνα σχετικά με τον Οργανισμό· καλεί τον Οργανισμό και ειδικότερα τον διευθυντή του να συνεργαστούν πλήρως με την OLAF· ζητεί να ενημερώσουν, η OLAF, ο Οργανισμός και η Επιτροπή, την αρμόδια για τον προϋπολογισμό αρχή σχετικά με τα αποτελέσματα της έρευνας και τα ενδεχόμενα μέτρα συνέχειας·

         Αδυναμίες στην εκτέλεση του προϋπολογισμού λόγω της μετάβασης από το EUMC στον FRA

               7.

               επισημαίνει τη διαπίστωση του Ελεγκτικού Συνεδρίου, ότι χρειάστηκε ωστόσο μεταφορά πιστώσεων 7 500 000 EUR, λόγω της παράτασης της εντολής το 2007, που καθυστέρησε την έγκριση του νέου προγράμματος εργασιών, τον διορισμό νέου διευθυντή και την άσκηση των δραστηριοτήτων του·

               8.

               ενθαρρύνει τον Οργανισμό να αντισταθμίσει τις καθυστερήσεις και να μειώσει στο ελάχιστο τις ακυρώσεις των πιστώσεων που μεταφέρθηκαν, όπως υποσχέθηκε στις απαντήσεις του προς το Ελεγκτικό Συνέδριο, και, στην έκθεσή του για τη δημοσιονομική και την οικονομική διαχείριση για το 2008, να αναφέρει τι πρόοδο σημείωσε·

               9.

               επισημαίνει ότι το Ελεγκτικό Συνέδριο διαπίστωσε επίσης ότι ο Οργανισμός μείωσε, με τροποποιήσεις των προϋπολογισμών του και διάφορες μεταφορές τα κονδύλια για δαπάνες προσωπικού κατά 798 000 EUR, αποφεύγοντας έτσι ακυρώσεις αχρησιμοποίητων πιστώσεων για δαπάνες προσωπικού·

               10.

               δέχεται την απάντηση του Οργανισμού, ότι οι τροποποιήσεις του προϋπολογισμού και οι μεταφορές πιστώσεων συνδέονταν στενά με τη μετάβαση και είχαν, συνεπώς, εξαιρετικό χαρακτήρα·

         Αδυναμίες στις διαδικασίες προμηθειών

               11.

               επισημαίνει τη διαπίστωση του Ελεγκτικού Συνεδρίου σε σχέση με μία διαδικασία προμήθειας, ότι η δημοσιευθείσα μέθοδος υπολογισμού μείωσε έμμεσα τη σχετική σημασία του κριτηρίου της τιμής, γεγονός που ενδέχεται να αποθάρρυνε ορισμένους προσφέροντες και αντιβαίνει στην αρχή της χρηστής δημοσιονομικής διαχείρισης·

               12.

               δέχεται την απάντηση του Οργανισμού, ότι μολονότι η μέθοδος που χρησιμοποιήθηκε ήταν σύμφωνη με τον δημοσιονομικό κανονισμό, θα καθιερώσει νέα μέθοδο υπολογισμού που προτείνει η Επιτροπή, προκειμένου να επιτύχει τη βέλτιστη αξιοποίηση των κονδυλίων·

         Συνέχεια που δόθηκε σε προηγούμενες διαδικασίες απαλλαγής

               13.

               υπενθυμίζει ότι για το οικονομικό έτος 2004, το Ελεγκτικό Συνέδριο εξέδωσε δήλωση αξιοπιστίας με επιφυλάξεις όσον αφορά τις διαδικασίες προμηθειών, λόγω αδυναμιών στη διαδικασία προμηθειών, και ότι το για τα οικονομικά έτη 2005 και 2006 το Ελεγκτικό Συνέδριο είχε επίσης διατυπώσει κριτικές παρατηρήσεις σχετικά με τις διαδικασίες προμηθειών·

               14.

               ζητεί επομένως από τον Οργανισμό να δώσει ιδιαίτερη προσοχή στη νομιμότητα των διαδικασιών προμηθειών του·

               15.

               για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής παραπέμπει στο ψήφισμά του της 23ης Απριλίου 2009 σχετικά με τη δημοσιονομική διαχείριση και τον έλεγχο των οργανισμών της ΕΕ (9).

      (1)  ΕΕ C 278 της 31.10.2008, σ. 1.

      (2)  ΕΕ C 311 της 5.12.2008, σ. 7.

      (3)  ΕΕ L 248 της 16.9.2002, σ. 1.

      (4)  ΕΕ L 53 της 22.2.2007, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 88 της 31.3.2009, σ. 142.

      (7)  Κείμενα που εγκρίθηκαν, P6_TA-PROV(2009)0019.

      (8)  Κανονισμός όπως τροποποιήθηκε από τον κανονισμό (ΕΚ, Ευρατόμ) αριθ. 652/2008 (ΕΕ L 181 της 10.7.2008, σ. 23).

      (9)  Βλέπε σελίδα 206 της παρούσας Επίσημης Εφημερίδας.


Απόφαση του Ευρωπαϊκού Κοινοβουλίου σχετικά με την αναμόρφωση του Κανονισμού του Ευρωπαϊκού Κοινοβουλίου εν συνεχεία της απόφασής του της 12ης Ιουνίου 2002 και τις ειδικές τροποποιήσεις που κατέστησαν απαραίτητες έκτοτε (2003/2233(REG))


title: Απόφαση της Επιτροπής, της 14ης Ιανουαρίου 2013 , με την οποία ορίζονται δύο μέλη για τη δημόσια πολιτική στο Εποπτικό Συμβούλιο της Ευρωπαϊκής Συμβουλευτικής Ομάδας Χρηματοοικονομικής Πληροφόρησης

text:
               9.2.2013

               EL

               Επίσημη Εφημερίδα της Ευρωπαϊκής Ένωσης

               C 37/28

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 14ης Ιανουαρίου 2013
   με την οποία ορίζονται δύο μέλη για τη δημόσια πολιτική στο Εποπτικό Συμβούλιο της Ευρωπαϊκής Συμβουλευτικής Ομάδας Χρηματοοικονομικής Πληροφόρησης
   2013/C 37/06
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή των διεθνών λογιστικών προτύπων (1), μια τεχνική επιτροπή λογιστικών θεμάτων πρέπει να παρέχει στήριξη και εμπειρογνωμοσύνη στην Επιτροπή κατά την αξιολόγηση των διεθνών λογιστικών προτύπων. Τον ρόλο της τεχνικής επιτροπής λογιστικών θεμάτων έχει αναλάβει η Ευρωπαϊκή Συμβουλευτική Ομάδα για θέματα Χρηματοοικονομικής Πληροφόρησης (ΕΣΟΧΠ-EFRAG).

               (2)

               Η EFRAG ιδρύθηκε το 2001 από ευρωπαϊκές οργανώσεις που εκπροσωπούν τους εκδότες κινητών αξιών, τους επενδυτές και τον λογιστικό κλάδο, οι οποίοι συμμετέχουν στη διαδικασία χρηματοοικονομικής πληροφόρησης.

               (3)

               Το Εποπτικό Συμβούλιο της EFRAG απαρτίζουν τέσσερα μέλη για τη δημόσια πολιτική, τα οποία επιλέγονται ειδικά με βάση την πείρα τους στη χάραξη δημόσιας πολιτικής, είτε σε εθνικό είτε σε ευρωπαϊκό επίπεδο. Σύμφωνα με την ενότητα 3.2 του προσαρτήματος 1 του καταστατικού της EFRAG, που ισχύει από τις 11 Ιουνίου 2009, η Επιτροπή είναι αρμόδια για τον ορισμό των εν λόγω μελών για τη δημόσια πολιτική. Τα μέλη του εποπτικού συμβουλίου της EFRAG διορίζονται από τη γενική συνέλευση της EFRAG.

               (4)

               Στην ανακοίνωση της 26ης Φεβρουαρίου 2010, η Επιτροπή εξουσιοδότησε το αρμόδιο για την εσωτερική αγορά και τις υπηρεσίες Μέλος της Επιτροπής να υιοθετήσει, εξ ονόματός της και υπό την ευθύνη της, μέτρα δημόσιας πολιτικής σχετικά με τον διορισμό των μελών του Εποπτικού Συμβουλίου της Ευρωπαϊκής Συμβουλευτικής Ομάδας για θέματα Χρηματοοικονομικής Πληροφόρησης (ΕΣΟΧΠ-EFRAG) για μια πλήρη θητεία στο πλαίσιο του εκτελεστικού κανονισμού (ΕΚ) αριθ. 1606/2002 (2).

               (5)

               Ύστερα από δημόσια πρόσκληση υποβολής υποψηφιοτήτων (3) η Επιτροπή επέλεξε τους υποψηφίους για τις θέσεις μέλους δημόσιας πολιτικής στο Εποπτικό Συμβούλιο της EFRAG,

         ΑΠΟΦΑΣΙΖΕΙ:
   Άρθρο μόνο
   Η Επιτροπή ορίζει τα ακόλουθα πρόσωπα στη θέση του μέλους δημόσιας πολιτικής στο Εποπτικό Συμβούλιο της Ευρωπαϊκής Συμβουλευτικής Ομάδας για θέματα Χρηματοοικονομικής Πληροφόρησης:

               Carlo BIANCHERI

               Adriana DUȚESCU

               Carlos SORIA SENDRA

      Βρυξέλλες, 14 Ιανουαρίου 2013.

            Για την Επιτροπή

         Michel BARNIER

            Μέλος της Επιτροπής

      (1)  ΕΕ L 243 της 11.9.2002, σ. 1.

      (2)  SEC(2010) 229·ΡV(2010) 1907 τελικό της 3ης Μαρτίου 2010 σημείο 14.5.

      (3)  ΕΕ C 93 της 30.3.2012, σ. 32.


Avis juridique important

|

32003D0877

2003/877/ΕΚ,Ευρατόμ: Απόφαση του Συμβουλίου, της 8ης Δεκεμβρίου 2003, για την προσχώρηση του Καναδά στη συμφωνία για την ίδρυση Διεθνούς Κέντρου Επιστήμης και Τεχνολογίας μεταξύ των Ηνωμένων Πολιτειών της Αμερικής, της Ιαπωνίας, της Ρωσικής Ομοσπονδίας και, ενεργούντων υπό την ιδιότητα ενός μέρους, της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας

Επίσημη Εφημερίδα αριθ. L 327 της 16/12/2003 σ. 0033 - 0033

Απόφαση του Συμβουλίουτης 8ης Δεκεμβρίου 2003για την προσχώρηση του Καναδά στη συμφωνία για την ίδρυση Διεθνούς Κέντρου Επιστήμης και Τεχνολογίας μεταξύ των Ηνωμένων Πολιτειών της Αμερικής, της Ιαπωνίας, της Ρωσικής Ομοσπονδίας και, ενεργούντων υπό την ιδιότητα ενός μέρους, της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας(2003/877/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συνθήκη για την ίδρυση της Ευρωπαϊκής Κοινότητας Ατομικής Ενέργειας,τον κανονισμό (ΕΟΚ) αριθ. 3955/92 του Συμβουλίου, της 21ης Δεκεμβρίου 1992, σχετικά με τη σύναψη εξ ονόματος της Ευρωπαϊκής Οικονομικής Κοινότητας, της συμφωνίας για την ίδρυση Διεθνούς Κέντρου Επιστήμης και Τεχνολογίας μεταξύ των Ηνωμένων Πολιτειών της Αμερικής, της Ιαπωνίας, της Ρωσικής Ομοσπονδίας και, ενεργούντων υπό την ιδιότητα ενός μέρους, της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας(1), και ιδίως το άρθρο 3 παράγραφοι 1, 3 και 4,την ανακοίνωση της Επιτροπής,Εκτιμώντας τα ακόλουθα:(1) Η Ευρωπαϊκή Κοινότητα Ατομικής Ενέργειας και η Ευρωπαϊκή Οικονομική Κοινότητα, ενεργώντας υπό την ιδιότητα ενός μέρους, (οι οποίες στο εξής καλούνται "οι Κοινότητες") συνήψαν στις 21 Δεκεμβρίου 1992 τη συμφωνία βάσει της οποίας ιδρύθηκε μεταξύ αυτών και των Ηνωμένων Πολιτειών της Αμερικής, της Ιαπωνίας και της Ρωσικής Ομοσπονδίας, ένα Διεθνές Κέντρο Επιστήμης και Τεχνολογίας (στο εξής "συμφωνία").(2) Ο Καναδάς κοινοποίησε, στις 28 Μαρτίου 2003, στο διοικητικό συμβούλιο του Διεθνούς Κέντρου Επιστήμης και Τεχνολογίας (στο εξής "κέντρο") την πρόθεσή του να καταστεί αντισυμβαλλόμενο μέρος στην εν λόγω συμφωνία. Σύμφωνα με το άρθρο XIII της συμφωνίας, εμπίπτει στην αρμοδιότητα του διοικητικού συμβουλίου του κέντρου να εγκρίνει την προσχώρηση αυτή.(3) Οι Κοινότητες εκπροσωπούνται στο διοικητικό συμβούλιο του κέντρου από την προεδρία του Συμβουλίου και από την Επιτροπή. Η θέση των Κοινοτήτων για τα θέματα που εμπίπτουν στο πεδίο εφαρμογής του άρθρου XIII της συμφωνίας καθορίζεται από το Συμβούλιο και διατυπώνεται, κατά γενικό κανόνα, από την προεδρία,ΑΠΟΦΑΣIZEI:Άρθρο 1Η προσχώρηση του Καναδά στη συμφωνία για την ίδρυση Διεθνούς Κέντρου Επιστήμης και Τεχνολογίας μεταξύ των Ηνωμένων Πολιτειών της Αμερικής, της Ιαπωνίας, της Ρωσικής Ομοσπονδίας και, ενεργούντων ως ενός μέρους, της Ευρωπαϊκής Κοινότητας Ατομικής Ενέργειας και της Ευρωπαϊκής Οικονομικής Κοινότητας, εγκρίνεται εξ ονόματος των Κοινοτήτων.Άρθρο 2Η Προεδρία του Συμβουλίου διατυπώνει στο πλαίσιο του διοικητικού συμβουλίου του κέντρου την έγκριση των Κοινοτήτων για την προσχώρηση του Καναδά στη συμφωνία.Βρυξέλλες, 8 Δεκεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 409 της 31.12.1992, σ. 1.


Avis juridique important

|

E1996C0227

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 227/96/COL της 4ης Δεκεμβρίου 1996 που αντικαθιστά την απόφαση αριθ. 66/94/COL για τον καθορισμό των μεθόδων ελέγχου για τη διατήρηση του καθεστώτος των αγελών βοοειδών σε ορισμένα κράτη ΕΖΕΣ ως επίσημα απαλλαγμένων από βρουκέλωση, στο μέτρο που η απόφαση αφορά τη Νορβηγία

Επίσημη Εφημερίδα αριθ. L 078 της 20/03/1997 σ. 0052 - 0053

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 227/96/COL της 4ης Δεκεμβρίου 1996 που αντικαθιστά την απόφαση αριθ. 66/94/COL για τον καθορισμό των μεθόδων ελέγχου για τη διατήρηση του καθεστώτος των αγελών βοοειδών σε ορισμένα κράτη ΕΖΕΣ ως επίσημα απαλλαγμένων από βρουκέλωση, στο μέτρο που η απόφαση αφορά τη Νορβηγία Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως προσαρμόσθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο αριθ. 1 παράγραφος 4 στοιχείο δ),την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο περί υγειονομικών προβλημάτων στον τομέα των ενδοκοινοτικών συναλλαγών βοοειδών και χοιροειδών (οδηγία 64/432/ΕΟΚ του Συμβουλίου, η οποία εφεξής αναφέρεται ως «πράξη για τα βοοειδή και τα χοιροειδή»), και ιδίως το άρθρο 3 παράγραφος 13,τη συμφωνία μεταξύ των κρατών ΕΖΕΣ για την ίδρυση Εποπτεύουσας Αρχής και Δικαστηρίου, όπως προσαρμόσθηκε από το πρωτόκολλο προσαρμογής της συμφωνίας μεταξύ των κρατών της ΕΖΕΣ για την ίδρυση Εποτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο αριθ. 1 άρθρο 1 στοιχείο ε),Εκτιμώντας:ότι, με την απόφαση της Εποπτεύουσας Αρχής της ΕΖΕΣ αριθ. 66/94/COL (1), οι αγέλες βοοειδών στη Νορβηγία χαρακτηρίστηκαν επίσημα απαλλαγμένες από βρουκέλωση, υπό την προϋπόθεση ότι πληρούνται ορισμένοι όροι 7ότι η απόφαση αυτή περιλαμβάνει, εκτός από το καθεστώς των επίσημα απαλλαγμένων από τη βρουκέλωση αγελών που εγκρίθηκε για τη Νορβηγία, παρόμοια καθεστώτα που εγκρίθηκαν για τη Φινλανδία και τη Σουηδία 7ότι η νορβηγική κυβέρνηση, ενώ επιβεβαιώνει ότι η υλική κατάσταση που αιτιολογεί την απόφαση αριθ. 66/94/COL παραμένει αμετάβλητη, ζήτησε να αντικατασταθεί η απόφαση σε ότι αφορά το καθεστώς απαλλαγής από τη βρουκέλωση που εγκρίθηκε για τη Νορβηγία, από νέα απόφαση που να καλύπτει μόνο το καθεστώς απαλλαγής των αγελών από την βρουκέλωση που εγκρίνεται για τη Νορβηγία, με την αιτιολογία ότι αυτό είναι απαραίτητο για τη λύση που προβλέπεται στις συνεχιζόμενες διαπραγματεύσεις με την Ευρωπαϊκή Ένωση στον κτηνιατρικό τομέα 7ότι μια τέτοια νέα απόφαση δεν θα μεταβάλει κατά κανένα τρόπο την υλική κατάσταση σε σχέση με αυτό που ισχύει δυνάμει της απόφασης αριθ. 66/94/COL 7ότι δεν υπάρχει εμπόδιο για την ικανοποίηση του αιτήματος αυτού της νορβηγικής κυβέρνησης 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Η απόφαση αριθ. 66/94/COL αντικαθίσταται από το κείμενο στο παράρτημα, στο μέτρο που η απόφαση αφορά τη Νορβηγία.2. Η απόφαση αυτή αρχίζει να ισχύει από τις 9 Δεκεμβρίου 1996.3. Η παρούσα απόφαση απευθύνεται στη Νορβηγία.4. Το κείμενο της παρούσας απόφασης στην αγγλική γλώσσα είναι το μόνο αυθεντικό.Βρυξέλλες, 4 Δεκεμβρίου 1996.Για την Εποπτεύουσα Αρχή της ΕΖΕΣBjφrn FRIΠFINNSSONΜέλος της Αρχής(1) ΕΕ αριθ. L 247 της 22. 9. 1994, σ. 39.ΠΑΡΑΡΤΗΜΑ «1. Κατά παρέκκλιση από το παράρτημα Α τίτλος ΙΙ, μέρος Α, σημείο 1 στοιχείο γ) ii) της πράξης για τα βοοειδή και χοιροειδή, τα κράτη ΕΖΕΣ ή περιφέρειες αυτών που αναφέρονται στο παράρτημα της παρούσας απόφασης μπορούν να διατηρούν το καθεστώς των αγελών βοοειδών ως επίσημα απαλλαγμένων από βρουκέλωση, εφόσον πληρούνται οι ακόλουθοι όροι:- κάθε βοοειδές για το οποίο υπάρχει υπόνοια ότι έχει μολυνθεί με βρουκέλωση πρέπει να δηλώνεται στις αρμόδιες αρχές και να υποβάλλεται σε επίσημες εξετάσεις για βρουκέλωση, οι οποίες περιλαμβάνουν τουλάχιστον δύο ορολογικές δοκιμασίες αίματος, συμπεριλαμβανομένων δοκιμασιών σύνδεσης του συμπληρώματος καθώς και μικροβιολογική εξέταση κατάλληλων δειγμάτων που λαμβάνονται σε περίπτωση αποβολής,- κατά την περίοδο των υπονοιών η οποία εξακολουθεί έως ότου ληφθούν αρνητικά αποτελέσματα από τις δοκιμασίες που προβλέπονται στην πρώτη περίπτωση, αναστέλλεται το καθεστώς της επίσημα απαλλαγμένης από βρουκέλωση αγέλης, για την αγέλη στην οποία βρέθηκαν ύποπτα βοοειδή.ΠΑΡΑΡΤΗΜΑΠεριφέρειες που μπορούν να διατηρούν το καθεστώς της επίσημα απαλλαγμένης από βρουκέλωση περιφέρειας, βάσει του άρθρου 3 παράγραφος 13 της πράξης για βοοειδή και χοιροειδή.Νορβηγία: όλες οι περιφέρειες»


title: 2012/58/ΕΕ: Απόφαση του Συμβουλίου, της 23ης Ιανουαρίου 2012 , για την έναρξη της αυτοματοποιημένης ανταλλαγής δεδομένων DNA στην Τσεχική Δημοκρατία

text:
               2.2.2012

               EL

               Επίσημη Εφημερίδα της Ευρωπαϊκής Ένωσης

               L 30/15

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιανουαρίου 2012
   για την έναρξη της αυτοματοποιημένης ανταλλαγής δεδομένων DNA στην Τσεχική Δημοκρατία
   (2012/58/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 2 παράγραφος 3 και το άρθρο 25 αυτής,
   Έχοντας υπόψη την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ (2), και ιδίως το άρθρο 20 και το κεφάλαιο 4 του παραρτήματος αυτής,
   Εκτιμώντας τα ακόλουθα:

               (1)

               Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας, τα έννομα αποτελέσματα των πράξεων των θεσμικών οργάνων, των λοιπών οργάνων και των οργανισμών της Ένωσης που έχουν εκδοθεί πριν από την έναρξη ισχύος της Συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των Συνθηκών.

               (2)

               Ως εκ τούτου, το άρθρο 25 της απόφασης 2008/615/ΔΕΥ τυγχάνει εφαρμογής και το Συμβούλιο πρέπει να αποφασίσει ομόφωνα εάν τα κράτη μέλη έχουν εφαρμόσει τις διατάξεις του κεφαλαίου 6 της εν λόγω απόφασης.

               (3)

               Το άρθρο 20 της απόφασης 2008/616/ΔΕΥ προβλέπει ότι οι αποφάσεις που αναφέρονται στο άρθρο 25 παράγραφος 2 της απόφασης 2008/615/ΔΕΥ πρέπει να λαμβάνονται βάσει έκθεσης αξιολόγησης η οποία βασίζεται σε ερωτηματολόγιο. Όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή.

               (4)

               Η Τσεχική Δημοκρατία έχει γνωστοποιήσει στη Γενική Γραμματεία του Συμβουλίου τα εθνικά αρχεία DNA στα οποία εφαρμόζονται τα άρθρα 2 έως 6 της απόφασης 2008/616/ΔΕΥ και τις προϋποθέσεις της αυτοματοποιημένης αναζήτησης που αναφέρονται στο άρθρο 3 παράγραφος 1 της εν λόγω απόφασης σύμφωνα με το άρθρο 36 παράγραφος 2 της εν λόγω απόφασης.

               (5)

               Σύμφωνα με το κεφάλαιο 4 σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα εργασίας του Συμβουλίου αφορά καθεμία από τις αυτοματοποιημένες ανταλλαγές δεδομένων και πρέπει να απαντηθεί από ένα κράτος μέλος μόλις κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας.

               (6)

               Η Τσεχική Δημοκρατία έχει συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με την ανταλλαγή δεδομένων DNA.

               (7)

               Η Τσεχική Δημοκρατία πραγματοποίησε με επιτυχία πιλοτική εφαρμογή από κοινού με την Σλοβακία.

               (8)

               Έχει πραγματοποιηθεί επίσκεψη αξιολόγησης στην Τσεχική Δημοκρατία και έχει καταρτισθεί από τη σλοβακική ομάδα αξιολόγησης έκθεση σχετικά με την εν λόγω επίσκεψη, η οποία έχει διαβιβασθεί στην αρμόδια ομάδα εργασίας του Συμβουλίου.

               (9)

               Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής σχετικά με την ανταλλαγή δεδομένων DNA,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της αυτοματοποιημένης αναζήτησης και σύγκρισης δεδομένων DNA, η Τσεχική Δημοκρατία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με τα άρθρα 3 και 4 της εν λόγω απόφασης από την ημερομηνία έναρξης ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα της εκδόσεώς της.

      Βρυξέλλες, 23 Ιανουαρίου 2012.

            Για το Συμβούλιο

            Η Πρόεδρος

         M. GJERSKOV

      (1)  ΕΕ L 210 της 6.8.2008, σ. 1.

      (2)  ΕΕ L 210 της 6.8.2008, σ. 12.